Author: Krista Esta
Last saved by: Asta Urb
Company: Haapsalu Linnavalitsus

K O R R A L D U S

Haapsalu,			19. september 2007 nr 665

Raha eraldamine reservfondist
(Eesti Apostlik-Õigeusu Kiriku
Haapsalu Maria- Magdaleena kogudus)

Haapsalu Linnavalitsus eraldas kogudusele sihtotstarbelist toetust 2007 aasta mais 100 000 krooni, millest finantseeriti kirikuhoone fassaadi remonti. Remonditööde käigus selgusid täiendavad vältimatud tööd, mille teostamiseks eraldatud toetusest ei piisa. Arvestades Eesti Apostlik-Õigeusu Kiriku Haapsalu Maria- Magdaleena koguduse taotlust 12.09.2007 ning juhindudes kohaliku omavalitsuse korralduse seaduse § 6 lg 2, lg 3 p 2, § 30 lg 1 p 3, Haapsalu põhimääruse § 35 lg 1 p 3, haldusmenetluse seadusest Haapsalu Linnavalitsus

k o r r a l d a b:

1.	Eraldada linnavalitsuse reservfondist muinsuskaitse eelarve (tegevusala 08207) kulude katteks 40 000 (nelikümmend tuhat) krooni seoses sihtotstarbelise toetuse eraldamisega  Eesti Apostlik-Õigeusu Kiriku Haapsalu Maria- Magdaleena kogudusele. Toetuse kasutamise sihtotstarbeks on kirikuhoone välisfassaadi krohvimis- ja värvimistööde osaline finantseerimine.
2.	Linnaarengu ja muinsuskaitse peaspetsialistil (T. Padu) korraldada toetuslepingu sõlmimine punktis 1 nimetatud summas ja sihtotstarbel.
3.	Raamatupidamisel (I. Salus) kanda punktis 1 nimetatud summa toetuslepingu alusel Apostlik-Õigeusu Kiriku Haapsalu Maria- Magdaleena koguduse arvelduskontole 10602003968003 SEB Eesti Ühispangas.
4.	Korraldus teha teatavaks (T. Padu) korralduse koopia üleandmisega allkirja vastu ja Eesti Apostlik-Õigeusu Kiriku Haapsalu Maria- Magdaleena kogudusele (Linda 2, 90502 Haapsalu) korralduse koopia saatmisega posti teel.
5.	Korraldus avalikustada väljapanekuga linnavalitsuse fuajees.
6.	Korraldus jõustub teatavakstegemisest.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov 
Linnapea				Erko Kalev
				Linnasekretär